open-index/open-wikipedia-markdown huggingface dataset:
Jair

**Jair** (hebraisk יאיר Ya'ir) var ifølge Dommernes bok i *[[Bibelen]]* en av dommerne i Israel. Han kom fra Manasses stamme i Gilead, øst for Jordanelven. Etter at Tola var død ble Jair dommer/høvding for de israelittiske stammene, en posisjon han holdt i 22 år.

Hans avstamming var i Gilead via slektslinja til Makir, sønn av stamfaren Manasse med dennes arameiske medhustru. I henhold til Dommernes bok 10:3-5 hadde Jair ikke mindre enn tretti sønner, og disse hadde dertil tretti esler og hadde tretti byer, som ble kalt for «Jairs teltbyer» (*Havoth-Jair*), som alle lå i området Gilead. Da Jair døde ble han gravlagt i Kamon.

Dette ordet *Havoth-Jair*, eller *chawwoth*, opptrer kun i denne konteksten (Fjerde Mosebok 32:41; Femte Mosebok 3:14; Dommernes bok 10:4;), og er et ord som er arvet fra de tidlige nomadiske tider i den hebraiske kulturen. Forskeren W. Ewing har foreslått at Kamon, stedet hvor Jair ble gravlagt, antagelig korresponderer med Kamun som ble tatt av Selevkidrikets konge Antiokos III den store på hans marsj fra Pella i oldtidens Hellas til Gephrun.

Bortsett fra Jairs betydelige ætt er det som nevnes om han sparsommelig. Ingen dåder eller handlinger er knyttet til ham. Det kan merkes at det er besynderlig likhet i tid som dommer. Jair styrte i 22 år; hans forgjenger Tola i 23 år.

## Referanser


## Eksterne lenker
* International Standard Bible Encyclopedia
* «Book of Judges», artikkel i Jewish Encyclopedia
Linda Ørmen

**Linda Ørmen** (født 22. mars 1977) er en tidligere fotballproff som har spilt for det norske kvinnelandslaget (1998–2003). Ørmen har spilt for klubbene Råde IL, Sprint Jeløy, Athene Moss, Kolbotn IL, New York Power og Asker.

## På klubblag
Ørmen spilte med guttene i Råde IL fra 1983–1991. Hun spilte på Sprint Jeløy sitt jentelag fra 1991–1992. Som 15 åring ble hun tatt med på damelaget til Sprint Jeløy. Hun ble seriemester i toppserien med Sprint Jeløy i 1993. Sprint Jeløy tok bronse i 1994 og 1996. Ørmen var med når Sprint Jeløy dannet egen dameklubb i Athene Moss i 96/97, på Melløs stadion. Laget tok bronse i toppserien i 1998 og 1999. Tap i cupfinalen mot Trondheims Ørn i 1999. Ørmen gikk til Kolbotn og fikk med seg en bronse og en sølv i toppserien før hun dro til utlandet. Sammen med Anita Rapp spilte hun en sesongen i New York Power. Pga skade valgte Ørmen å dra tilbake til Norge kun etter en sesong. Ørmen spilte en sesong i Asker i 2003, før hun la fotballskoa på hylla som 26 åring.

## På Landslag
Ørmen har spilt på alle de aldersbestemte landslagene.

U-16: 1992–1993, 12 kamper 3 mål. U-20: 1995–1997, 16 kamper 2 mål. U-21: 1998–2000, 7 kamper 3 mål. A-landslaget: 1998–2003, 51 kamper 14 mål.

Hun var med på VM i USA 1999 (4 plass), EM i Frankrike 2001(4 plass), VM i USA 2003 (tap i kvartfinalen). Ørmen hadde sin beste sesong på landslaget i 2001, med 14 spilte kamper og 8 mål. Hun la opp etter nedturen i VM 2003, hvor Norge ikke kvalifiserte seg videre til OL. 

## Referanser


## Eksterne lenker
*
Abdon

**Abdon** (hebraisk עַבְדּוֹן, i betydningen «servil» eller «tjeneste»), sønn av Hillel, var ifølge *[[Bibelen]]* var den tiende av dommerne i Israel.

Han kom fra Piraton, i dag Fer'on, rundt 16&nbsp;km sørvest for Sikem, en historisk by i Kanaan. Også Abdon er nevnt meget kortfattet i *Dommernes bok 12:13-15*:

:*«Etter ham var Abdon, sønn av Hillel fra Piraton, dommer i Israel. Han hadde førti sønner og tretti sønnesønner. De red på sytti eselhingster. Han styrte Israel i åtte år. Da Abdon, sønn av Hillel fra Piraton, døde, ble han gravlagt i Piraton i Efraim-landet, på amalekittfjellet.»*

Amalekittfjellet viser til en sønnesønn av Esau, Amalek, amalekitternes mytiske stamfar.

## Referanser
Elon

**Elon** (hebraisk: אֵילֹן; i betydning «Eik»; latin: *Ahialon*) var ifølge Bibelen en av dommerne i Israel. Han etterfulgte Ibsan og ble selv etterfulgt av Abdon.

Det er sagt meget kortfattet i Dommernes bok 12:11 at han kom fra Sebulons stamme og i dettes område. Han var dommer/høvding i Israel i ti år. Da han døde ble han gravlagt i Ajalon (eller Ajjalon) i Sebulon-landet. Ajalon er imidlertid også navnet på en dal og en historisk by i Israel i nærheten av Bet Shemesh nordvest for Jerusalem.

## Referanser
Ibsan

**Ibsan** (hebraisk: אִבְצָן‎; latin: *Abesan*) var ifølge *[[Bibelen]]* en av dommerne i Israel. Han kom fra Betlehem i Sebulon.

Svært lite informasjon er gitt om ham, unntatt følgende fra *[[Dommernes bok]]* 12:8-10

:*«Etter Jefta var Ibsan fra Betlehem dommer i Israel. Han hadde tretti sønner. Tretti døtre giftet han bort, og tretti sønnekoner hentet han hjem. Han styrte Israel i sju år. Da Ibsan døde, ble han gravlagt i Betlehem.»*

Det er en viss skjematisk tallmessig likhet i beskrivelsen av Jair som hadde «tretti sønner», «tretti esler» og «tretti byer». Mange bibelforskere mener at Betlehem som blir referert til i fortellingen er Betlehem i området til Sebulons stamme framfor den langt mer kjente byen Betlehem i området til Juda. 

Imidlertid hevder Talmud at Ibsan også kan identifiseres med Boas fra fortellingen om Rut i *[[Ruts bok]]*. Denne Boas levde i Betlehem i Juda, og konsumerte sitt ekteskap med Rut i løpet av den siste natten i sitt liv.

## Referanser
Namsfullmektig

En **namsfullmektig** er en ansatt i politi- og lensmannsetaten som er tillagt namsmyndighet. Namsfullmektigen jobber med tvangsfullbyrdelse og har ansvaret for å gjennomføre den sivile rettspleien på grunnplanen.

Det er ingen formelle kompetansekrav til namsfullmektiger, men det er normalt at vedkommende er enten jurist eller politi-utdannet. Namsfullmektigen er underlagt den som er lokal namsmann enten en namsfogd, politistasjonssjef eller lensmann.

Vanlige arbeidsoppgaver for namsfullmektigene er avholde utleggsforretninger (sikre pengekrav) gjennomføre fravikelser (utkastelser fra fast eiendom) innhente kjøretøy for tilbakelevering eller tvangssalg og andre former for gjennomføring av tvang i forbindelse med sivile krav. det er også vanlig at namsfullmektigene jobber som stevnevitne og at de oppsøker personer med konkursvarsler og andre forkynnelser.

Namsfullmektigene er sammen med namsmannen de eneste som i utgangspunktet har lov til å bruke tvang og makt for å sikre eller gjennomføre sivile krav.
Bjarne Bjorvatn

**Bjarne Bjorvatn** (født 4. desember 1936 Birkenes i Agder) er en  professor i medisin og spesialist i indremedisin og infeksjonsmedisin. Han er kjent for sitt arbeid med vaksineprogrammer.. 

Bjorvatn er utdannet lege ved Lunds universitet og tok i 1972 medisinsk doktorgrad ved Karolinska Institutet i Stockholm. I 1979 ble han professor i medisin ved Universitetet i Tromsø. Fra 1985 har han vært professor ved Universitetet i Bergen. Han tok initiativ til Senter for internasjonal helse og var dets første direktør i 1988. Fra 1994 til 1996 arbeidet han for Europakommisjonen med å koordinere forskningen på vaksineutvikling. Fra 1998 til 2013 var han konsulent ved vaksineavdelingen ved Verdens helseorganisasjon (WHO) i Genève. I 2005 fikk han i oppdrag fra Sveriges regjering å utrede hvordan Sverige kunne bidra til verdens bekjempelse av smittsomme sykdommer.

I 2010 ble Bjorvatn utnevnt til ridder av 1. klasse av Den Kongelige Norske Fortjenstorden 
«for fremragende innsats innen internasjonal helse og for sitt vitenskapelige virke». Han er fra 2002 medlem av Agder Vitenskapsakademi. Bjorvatn ble tildelt Birkenes kommunes kulturpris i 2009 for sin kulturhistoriske innsats. Han fikk Aust-Agders bygningsvernpris i 2013.

## Referanser


## Eksterne lenker

* Senter for internasjonal helse
Aaron Stone

***Aaron Stone*** er en amerikansk-canadisk science fiction- og eventyrserie for barn som gikk på Disney XD fra 2009 til 2010. Serien handlet om en 16-åring som het Charlie Landers som spilte videospillet «Hero Rising». Han ble utnevnt til verdens beste spiller, og for å redde verden som Aaron Stone, måtte han føre et hemmelig dobbeltliv.

Aaron Stone var den første tv-serien fra Original Disney XD produksjon og hadde premiere i USA 13. februar 2009 og i Norge 12. september 2009.

## Roller
* Kelly Blatz spiller Charlie Landers/Aaron Stone
* David Lambert spiller Jason Landers
* J.P. Manoux spiller S.T.A.N.
* Tania Gunadi spiller Emma Lau

;Andre Roller
* Rob Ramsay spiller Percy Budnick
* Martin Roach spiller T. Abner Hal

## Referanser


## Eksterne lenker
*
Sean Murray

**Sean Harland Murray** (født 15. november 1977) er en australsk-amerikansk skuespiller. Han er kjent for rollefigurene «Timothy McGee» i CBS' spenningsserie *[[NCIS (TV-serie)|NCIS]]* og «Danny Walden» i den militære dramaserien *[[JAG (TV-serie)|JAG]]*.

Murray ble født i Bethesda i Maryland, utenfor Washington, D.C. Han tilbrakte sin barndom i nærheten av Coffs Harbour i New South Wales i Australia, og har derfor dobbelt statsborgerskap i USA og Australia. Hans mor er den fjerde kona til den amerikanske TV-produsenten og manusforfatteren Donald Bellisario, noe som gjør ham til Bellisarios stesønn.

Murray giftet seg med Carrie James 26. november 2005. De fikk sitt første barn, en datter ved navn Melissa Caitlyn Murray, 3. mai 2007. Parets andre barn, River James Murray, ble født i Los Angeles 22. april 2010.

I den fjerde sesongen av *NCIS*, avslørte Murray at hans far, Craig Murray, en gang var nestkommanderende på US Navys hangarskip USS «Enterprise».

Murray har hatt flere gjesteopptredener i diverse TV-serier, inkludert *ER*. I tillegg har han hatt roller i flere spillefilmer, inkludert *Hocus Pocus* (hvor han spilte Thackery BINX), *This Boy's Life*, og en hovedrolle i filmen *Todd Field's Too Romantic*. Han begynte sin profesjonelle karriere som skuespiller med TV-serien *Civil Wars* i 1991, med episoden «The Pound and the Fury».

## Filmografi

## Eksterne lenker
*
Cote de Pablo

**María José «Coté» de Pablo Fernández** (født 1979) er en chilensk-amerikansk skuespiller og artist. Hun har også startet på en karriere som låtskriver og vokalist.

De Pablo har vært nominert til ALMA-prisen. Hun har også blitt tildelt en permanent rolle som den føderale spesialagenten Ziva David i den amerikanske TV-serien *[[NCIS (TV-serie)|NCIS]]*. I denne TV-serien er rollefiguren hennes først liaison mellom de amerikanske føderale myndigheter og det israelske etterretningsvesenet Mossad. Senere i serien slutter Ziva David i Mossad, skaffer hun seg amerikanske statsborgerskap og gått inn i jobben som agent i marinepolitiet på heltid.

De Pablo ble født i Santiago de Chile, i en romersk katolsk familie i den chilenske overklassen. Hun har to yngre søstre og hun gikk på Carnegie Mellon University i Pittsburgh, Pennsylvania, hvor hun blant annet studerte musikk og teater, samtidig som hun hadde roller i flere skuespill, som for eksempel *And The World Goes 'Round*, og *The House of Bernarda Alba*. Hun ble uteksaminert fra teaterskolen i 2000.

Etter avsluttet utdannelse flyttet de Pablo til New York City for å finne arbeid som skuespiller, samtidig som hun jobbet som servitør på en indisk restaurant på Manhattan, og på et italiensk spisested i Brooklyn. Hun hadde enkelte roller for New York City Public Theater, blant annet i showet *All My Children*. I 2005 debuterte de Pablo på Broadway-scenen i skuespillet *The Mambo Kings*, som Dolores Fuentes, men showet ble lagt ned etter kort tid. To dager etter å ha spilt i *The Mambo Kings*, ble de Pablo bedt om å prøvespille for TV-serien NCIS.

## Filmografi
* *[[Control (1994)|Control]]* – TV-serie – Vert
* *[[The $treet]]* (1 episode, «Hostile Makeover», 2000) – Fiona
* *[[The Education of Max Bickford]]* (1 episode, «Do It Yourself», 2001) – Gina
* *[[TOCA Touring Car series#TOCA Race Driver|TOCA Race Driver]]* (2002) (VG) – Melanie Sanchez (stemme)
* *[[The Jury (TV series)|The Jury]]* (10 episoder, 2004) – Marguerite Cisneros
* *[[NCIS (TV-serie)|NCIS]]* (115 episoder, 2005–2013) – Ziva David
* *[[The Last Rites of Ransom Pride]]* – Bruja

## Referanser


## Eksterne lenker
* 
*
Li Zehou

**Li Zehou** (kinesisk: 李泽厚, født 1930 i Hankou i provinsen Hubei i Kina) er en kinesisk akademiker og kjenner av filosofi og intellektuell historie. Han bor i USA. Han er blitt beskrevet som en av de mest ledere kjennere av kinesisk historie og kultur. Etter å ha kritisert de kinesiske myndigheters håndtering av demonstrasjonene på Den himmelske freds plass i Beijing i 1989 ble hans verker forbudt i Kina. Han ble deretter invitert til USA for å forelese der, og etterhvert gitt permanent oppholdstillatelse. 

## Bibliografi
* *The Path of Beauty: A Study of Chinese Aesthetics* Oxford University Press, 1988

## Referanser


## Eksterne lenker
* "Modernization and the Confucian World", Colorado College's 125th Anniversary Symposium on Cultures in the 21st Century: Conflicts and Convergences, address given February 5, 1999
Politijurist

**Politijurister** (påtalejurister) er ansatte i politiet som er tildelt påtalekompetanse, det vil si at vedkommende både er en del av påtalemyndigheten og politiet.

De stillinger som omtales som politijurister er politifullmektig, politiadvokat, politiinspektør, visepolitimester og politimester.

Politijurister er utdannet jurister og gjennomgår i tillegg utdanning på Politihøgskolen. Politijuristene er enten tillagt ordinær eller det som omtales som delegert utvidet påtalemyndighet (avhengig av erfaring og noe som blir tildelt av det enkelte statsadvokatembete politidistriktet hører inn under etter en konkret vurdering av den enkelte politijurist hva gjelder prosedyreerfaring) og har i tillegg full politimyndighet. Det er politijuristene som er påtaleleder i etterforskning utført i politiet. Politijuristene fungerer også som aktor i retten i straffesaker av ulik karakter avhengig av type påtalemyndighet og erfaring de måtte inneha. De tyngre sakene aktoreres normalt av en statsadvokat. Det er dog ikke uvanlig at enkelte politijurister er aktorer istedenfor statsadvokaten. Da har statsadvokaten pekt ut en egnet politijurist eller bedt politidistriktet tildele aktoratet til en politijurist som politidistriktet selv finner egnet.

Politijuristene er faglig underlagt påtalemyndigheten, men organisatorisk underlagt politiet, og bærer normalt politiuniform. Under hovedforhandlinger bærer de aktorkappe.

Alle politijurister inngår i ledernivået i politiet, dvs. høyere grader i politietaten, og er overordnet de aller fleste polititjenestemenn (dvs. politiutdannede). Det eneste unntaket gjelder stillingen politiinspektør, som i sjeldne tilfeller også kan innehas av politiutdannede. Politiutdannede ( gjennomført treårig politihøgskoleutdannelse ev. gjennomført ettårig eller toårig politiskole) som innehar stillingen politiinspektør innehar ikke påtalekompetanse.

Politijurister i særorganet Politiets Utlendingsenhet (PU) har derimot ikke påtalekompetanse og tilhører heller ikke påtalemyndigheten med Statsadvokaten og Riksadvokaten som faglig overordnede. Politijuristene i PU har alminnelig politimyndighet. De leder arbeidet med identitetsetterforskning/identitetsundersøkelser (undersøkelsesledere) og bistår ofte de øvrige politidistrikt med juridisk avklaringer da de har spisskompetanse innenfor utlendingsfeltet.  Politijuristene i PU prosederer ikke i straffesaker. Deres oppgaver går blant annet ut på å fatte beslutninger om blant annet: pågripelser ,undersøkelser/ransaking av person, bolig m.m., beslag av gjenstander i identitetsøyemed, ileggelse av meldeplikt i medhold av utlendingssloven m.m. De prosedere ofte i fengslingsmøter (fengsling/forvaring i medhold av utlendingsloven). I disse fengslingsmøtene innehar de ikke rollen som aktor, men som statens prosessfullmektig. Politijuristene i PU har vanligvis mange års erfaring fra utlendingsforvaltningen som f.eks. UDI og UNE og har vanligvis i tillegg erfaring som politijurist (påtalejurist) fra ulike politidistrikt.
Berdjansk

**Berdjansk** (ukrainsk: Бердя́нськ, russisk: Бердянск) er en by ved nordkysten av Azovhavet i Zaporizjzja oblast i Ukraina. Berdjansk var den 38. største byen i Ukraina med  innbyggere i 2001. 

Byen er i Ukraina kjent for sin havn og industri og har en sammenhengende badestrand på cirka 11 kilometer som tiltrekker seg mange turister sommerstid, spesielt fra innlandet i Ukraina og fra Russland.

Byen ble grunnlagt i 1827 da fundamentet for en ny havn ble lagt. Den het da *Berdy*. Tre år senere fikk byen navnet *Novo-Nogaisk* (Ny Nagoisk). I 1841 fikk byen sitt nåværende navn etter elven Berda som renner ut i havet like ved. Mellom 1939 og 1958 het imidlertid byen *Osypenko*, oppkalt etter den sovjetiske helten Polina Osypenko. Dette navnet er nå brukt på en av nabobyene, hvor Osypenko ble født. Polina Osypenko var militær pilot og hun gjennomførte blant annet i 1938 verdens lengste sammenhengende flytur.

Den mest kjente personen fra Berdjansk i dag er modellen og skuespilleren Olga Kurylenko, som blant annet er kjent som Bond-pike i filmen Quantum of Solace. Den belgiske proffsyklisten Igor Abakoumov er også fra byen.

Berdjansk har tre vennskapsbyer: Bielsko-Biala i Polen, Yambol i Bulgaria og La Seyne-sur-Mer i Frankrike.

Under Russlands invasjon av Ukraina 2022 ble Berdjansk okkupert.   De russiske angriperne brukte Berdjansk for å forsyne de russiske styrkene i området med ammunisjon og utstyr, blant annet for angrepet mot Mariupol. 

## Referanser


## Eksterne lenker
*
Abdul Sattar Edhi

**Abdul Sattar Edhi** (urdu: عبد الستار ایدھی, gujarati: અબ્દુલ સત્તાર ઇદી, også kalt **Edhi** (født 1. januar 1928 i Bantva i fyrstestaten Bantva Manavadar, død 8. juli 2016 i Karachi i Pakistan) var en pakistansk filantrop. Han var leder av Edhi Foundation, som blant annet driver verdens største frivillige ambulansetjeneste. Han har vært kalt «Pakistans Fader Teresa».

## Liv og virke
### Bakgrunn
Edhi ble født i 1928 i Bantva i fyrstestaten Bantva Manavadar. Hans personlige erfaringer med og pleie av sin mor under hennes sykdom, bidro til at han utviklet et system for assistanse og omsorg for gamle, mentalt syke og annerledes trengende.

Familien flyttet forbindelse med Indias deling i 1947 til Karachi i Pakistan, og i 1951 kjøpte han en liten butikk der han åpnet et lite apotek ved hjelp av en lege som lærte ham grunnleggende medisinsk hjelp.

### Edhi Foundation
I 1957, som svar på en influensaepidemi i Karachi, arrangerte Edhi oppføringen av et teltsykehus i utkanten av byen for å pleie de sykdomsrammede.

Stiftelsen har utviklet seg til en organisasjon med ambulanser, klinikker, psykiske institusjoner, boliger for fysisk handikappede, blodbanker, barnehjem, adopsjonssentre, likhus, krisesentre for barn og kvinner, skoler, sykepleierkurs, suppekjøkken og et 25-sengers sykehus for kreftpasienter. Det er nå det største sosiale velferdsnettverk i Pakistan, og har kontorer i flere land.

Organisasjonen har foretatt hjelpearbeid i Afrika, Midtøsten, Kaukasus-regionen, Øst-Europa og USA, der de bidro til å gi hjelp etter New Orleans-orkanen i 2005.

## Utmerkelser og priser
### Internasjonale priser
* Ramon Magsaysay-prisen for samfunnstjeneste (1986) sammen med sin kone, Bilquis Edhi.
* Lenins fredspris (1988).
* Paul Harris Fellow fra Rotary International Foundation, (1993).
* Verdens største frivillige ambulansetjenestorganisasjon  – Guinness rekordbok (2000). 
* «Hamdan Award» for frivillig arbeid innen humanitære medisinske tjenester, De forente arabiske emirater (2000).
* Den internasjonale Balzanprisen (2000) for humanitet, fred og brorskap, Italia .
* Æresdoktor ved Institute of Business Administration Karachi (2006).
* Æresdoktor ved Universitetet i Bedfordshire (2006).

## Referanser


## Eksterne lenker
* Edhis offisielle nettsted
Olga Kurylenko

**Olha Konstjantynivna Kurylenko** (ukrainsk: О́льга Костянти́нівна Куриле́нко; født 14. november 1979), bedre kjent som **Olga Kurylenko**, er en ukrainsk modell og skuespiller. Hun er kjent for rollen som Camille Montes i James Bond-filmen *[[Quantum of Solace]]*.

Hun ble født i Berdjansk i Ukraina, men fikk fransk statsborgerskap i 2001.

## Modellkarriere
Da hun var i Moskva som 13-åring ble hun oppdaget av en kvinnelig modelljeger. 17 år gammel signerte hun kontrakt med modellbyrået Madison i Paris. Da hun var 18 år hadde hun vært på forsiden av både *[[Vogue]]* og *[[Elle (magasin)|Elle]]*.

## Skuespillerkarriere
Kurylenkos første opptreden som skuespiller var i musikkvideoen *Love's Divine* i 2003 med Seal.

Senere har hun spilt i en rekke filmer:
* *L'Annulaire* (2005) 
* *[[Paris, je t'aime]]* (2006) 
* *Le Porte-bonheur* (2006) (TV) 
* *The Serpent* (2006) 
* *Suspectes* (2007) (miniserie)
* *Hitman* (2007) 
* *Max Payne* (2008) 
* *Tyranny* (2008) 
* *Quantum of Solace* (2008) – første James Bond-pike fra det tidligere Sovjetunionen, 
* *Kirot* (2009) 
* *Centurion* (2010) og
* *[[Oblivion (film)|Oblivion]]* (2013)
* *The Water Diviner* (2014)
* *[[The November Man]]* (2014)
* *[[Momentum (film)|Momentum]]* (2015)
* The Correspondence (2016)
* The Death of Stalin (2017)
* Johnny English Strikes Again (2018)
* Black Widow (2021)
* Treason (2022)

## Privatliv
Hun har to skilsmisser bak seg. Hun emigrerte fra Ukraina til Frankrike i 1996, og bosatte seg da i Paris. I 2009 flyttet hun til London.

Den 15. mars 2020 annonserte Kurylenko at hun hadde testet positivt for for COVID-19. Men den 22. mars ble hun erklært fullstendig friskmeldt.https://www.independent.co.uk/arts-entertainment/films/news/coronavirus-bond-girl-olga-kurylenko-symptoms-post-a9417461.html.

## Referanser


## Eksterne lenker
*
Kirgisistans kvinnelandslag i fotball

**Kirgisistans kvinnelandslag i fotball** representerer Kirgisistan i internasjonal fotball for kvinner. 

Kirgisistan debuterte først i 2009 med et lag, og de gjorde en relativt god innsats i kvalifiseringen til Asiamesterskapet 2010. I første kvalifiseringsgruppe havnet de på tredjeplass, bak Usbekistan og Jordan, men foran Palestina og Maldivene. Dermed ble laget kvalifisert til neste runde. Der møtte de Hongkong og Vietnam, og tapte begge kampene.

## Kirgistans resultater i [[Asiamesterskapet i fotball for kvinner]]
2010: Andre kvalifiseringsrunde
Rolf Sanne-Gundersen

**Rolf Sanne-Gundersen** (født 25. mai 1965 på Våland, Stavanger) er daglig leder i Sunnfjord Utvikling AS.  

Han er utdannet som lærer ved Høgskulen i Sogn og Fjordane i Sogndal, uteksaminert 1988. Han var sommervikar i Firda Tidende i 1987, journalist i Sogningen/Sogns Avis 1988-1989, i Firda 1990-1993, sportsjournalist i Dagbladet 1993-1994 og nyhetsreporter i TV 2 1994-1997.  

Sanne-Gundersen begynte som reporter i NRK Sogn og Fjordane i 1997 og var vaktsjef i flere år før han ble redaksjonssjef i 2004. Han var også innenrikssjef i Dagsrevyen. Fra mai 2009 til 2013 var han distriktsredaktør i NRK Sogn og Fjordane. I NRK Sogn og Fjordane har Sanne-Gundersen mest arbeidet som nyhetsjournalist i radio og TV. Han har også vært prosjektleder for TV-serien Flo, fjell og fjære: Jostein Flo utforsker Vestlandet. 

I 2013 ble han administrasjonssjef og senere en kort periode administerende direktør for baderomsprodusenten Bano AS på Sandane. Han startet deretter eget kommunikasjonsbyrået i Førde. I 2016 ble han daglig leder i Sunnfjord utvikling AS.
Dagmar Hansen

**Dagmar Julie Augusta Hansen** (1871–1959) gift Heinemann, var en dansk sangerinne og Danmarks første pinupgirl.

Hun er begravet på Assistens Kirkegård i København.



## Referanser


## Eksterne lenker
* Dagmar Hansen i Dansk Kvindebiografisk Leksikon
*
Maldivenes kvinnelandslag i fotball

**Maldivenes kvinnelandslag i fotball** representerer Maldivene i internasjonal fotball for kvinner. 

Maldivenes kvinnelandslag ble dannet i 2003. På tross av at det ikke var kvalifisering til Asiamesterskapet i 2003, deltok Maldivene ikke i mesterskapet. De deltok imidlertid i kvalifiseringen til 2006-mesterskapet, der de tapte stygt mot både Hongkong og Usbekistan.

Maldivene stilte ikke i kvalifiseringen til Asiamesterskapet i 2008, men de var med i kvalifiseringen til Asiamesterskapet i 2010, som foregikk i 2009. Kvalifiseringen fortsatte som forrige gang for Maldivene, som tapte samtlige fire kamper. Maldivene har også stilt i Sør-Asia-lekene, der de ikke har utmerket seg. Imidlertid har de notert en seier i en vennskapslandskamp mot Sri Lanka.

## Maldivenes resultater i [[Asiamesterskapet i fotball for kvinner]]
*2006: Første kvalifiseringsrunde
*2008: Deltok ikke
*2010: Første kvalifiseringsrunde
SalmeKlang

**SalmeKlang** ble startet i 2008.  Bandet består av vokalist Mari Klingen, bassist Per Erik Olsen, gitarist Knut Ingolf Brenna og trommeslager Jo-Martin Grosås Nordbø. Bandet møttes på konservatoriet i Kristiansand. 

De tolker og omarrangerer gamle folketoner med religiøse tekster, og befinner seg musikalsk sett i et luftig poplandskap med innslag av folk og jazz. Deres debutplate kom i 2010 og heter også *SalmeKlang*. Deres andre plate ble gitt ut i 2012, og heter *Himmelveg*. I 2022 kommer deres tredje plate, *Syng i stille morgonstunder*.  

Bandet har blant annet samarbeidet med forfatter Gaute Heivoll om en konsert i Finsland Kirke i forbindelse med hans bok "Før jeg brenner ned". De har også et musikalsk samarbeid med folkemusiker Kim André Rysstad og har gitt ut singelen "Eg er ein gjest i verda".  

## Diskografi
* *[[SalmeKlang (album)|SalmeKlang]]* – (2010, Sanden Media)
* Himmelveg – (2012, Sanden Media)
* Syng i stille morgonstunder - (2022, Musikkentrepenørene)

## Eksterne lenker
SalmeKlangs hjemmeside
Sofiemyr skole

**Sofiemyr skole** er en barneskole i Nordre Follo kommune i Akershus fylke. I 2023 startet byggingen av et nytt skoleanlegg for skolen. 

## Referanser
Fløysbonn ungdomsskole

**Fløysbonn ungdomsskole** er en ungdomsskole som ligger på Sofiemyr i Nordre Follo kommune. 

Skolen har ca. 260 elever og de fleste kommer fra barneskolene Sofiemyr og Østli. Skolen har 31 ansatte.

## Fløysbonnmusikalen
Skolens elever har siden 1989 laget og fremført sin egen musikal hver vår. Siden Kolben kulturhus åpnet i 2005, har *Fløysbonnmusikalen* blitt vist der. Den første musikalen het «Papagayaekspressen».

## Referanser
Valerij Leontjev

**Valerij Jakovlevitsj Leontjev** (russisk: Валерий Яковлевич Леонтьев; født 19. mars 1949 i Ust-Usa, Komi, Russland) er en russisk sanger.

## Referanser


## Eksterne lenker
* 
* 
* 
*
Edhi Foundation

**Edhi Foundation** er en frivillig velferdsorganisasjon i Pakistan, grunnlagt av Abdul Sattar Edhi i 1951. Edhi er leder av organisasjonen og hans kone Bilquis, en sykepleier, overvåker fødsel- og adopsjonstjenester av stiftelsen. Hovedkvarteret er i Karachi, Pakistan.

Edhi Foundation gir 24-timers assistanse over hele landet i Pakistan og i utlandet. Stiftelsen yter, blant mange tjenester, ly for den fattige, frie sykehus og medisinsk behandling, narkotika rehabiliteringstjenester, og nasjonale og internasjonalt hjelpearbeide. Dens hovedfokus er beredskapstjeneste, foreldreløse, handikappede, ly for den fattige, utdanning, helsevesen, Internasjonal samfunnstjeneste, Blod & medisin Bank, luftambulansetjeneste, marine- og kystnære tjenester.

## Opphav
Edhi etablerte sitt første velferdssenter og deretter Edhi Trust med bare Rs. 5000 (Ca. 500 kr i dagens verdi.) Edhi Foundation er den største velferdsorganisasjonen i Pakistan i dag. Stiftelsen har over 300 sentre over hele landet, i store byer, små byer og fjerntliggende områder, som gir medisinsk hjelp, familieplanlegging og krisehjelp. Den eier luftambulanser, som gir rask tilgang til fjerntliggende områder.

I Karachi (Pakistans nest største by) alene drifter Edhi Foundation åtte sykehus som gir gratis medisinsk behandling, øyesykehus, diabetikersentre, kirurgiske enheter, et 4-sengs kreftsykehus og mobile apotek. I tillegg til disse forvalter Stiftelsen også to blodbanker i Karachi.

## Velferdsaktiviteter
*Husly til foreldreløse, rømlinger, og psykisk syke.
*Juridisk bistand til personer i fengsel.
*Begravelsestjenester til fattige. Religiøse tjenester leveres i henhold til den avdødes religiøse tilhørighet.
*Gratis matservering til fattige, psykisk syke, rusavhengige osv. i store byer i Pakistan (Pakistans svar på Fattighuset)

## Nødtjenester
Edhi Foundation er oppført i Guinness rekordbok for å ha den største frivillige ambulansetjenesten i verden. Feltambulansetjenesten omfatter 700 ambulanser. Blod- og medisinbankene gir medisin til trengende personer. Flyktningbistand gir hjelp til flyktninger i Pakistan.

## Referanser


## Eksterne lenker
* Edhi Official Website
* Edhi Foundation 
* WikiPakistan side om Edhi Foundation
* Informasjon om Edhi Foundation
Mosonmagyaróvár

**Mosonmagyaróvár** [ˈmoʃonmɒɟɒroːvaːr] (tysk: *Wieselburg* eller *ungarsk Altenburg*) er en by i fylket Győr-Moson-Sopron nordvest i Ungarn. 

## Geografi
Byen ligger ved grensen til Østerrike ved Europavei 60 og langs jernbanen mellom Wien og Budapest. Elven Leitha renner gjennom byen og munner ut i elven Mosoni-Duna mellom Moson og Magyarovar vest for øya Szigetköz (tysk: Kleine Schüttinsel).

## Historie
Det har vært bosetting på stedet hvor dagens by ligger siden romertiden. Det var stedet for et kastell kalt *Ad Flexum* som betydde *ved bøyen* (Donau). 

Byen Mosonmagyaróvár ble grunnlagt i 1939 etter en sammenslåing av byene Moson og Magyaróvár. 
I Kongedømmet Ungarn var først Moson, senere Magyarovar hovedstad i komitat Wieselburg. Stedet Ovar (tysk: Altenburg) ble som følge av navnelikheten med byen (tysk-)Altenburg i Niederösterreich kalt Magyar-Ovar (den ungarske Ovar/Altenburg). 

I Magyarovar startet i 1809 etter våpenstillstanden ved Znaim, fredsforhandlingene i den femte av Revolusjonskrigene.

## Næringsliv
En rekke tannleger har slått seg ned i byen og tilbyr tjenester som ikke dekkes av det østerrikske trygdesystemet, til langt lavere priser enn sine østerrikske kolleger. Bil- og maskinforhandlere utgjør også en stor del av stedets næringsliv. Det finnes også flere kurbad på stedet.

## Utdannelse
Det ungarske universitetets fakultet for landbruks- og næringsmiddelvitenskap har sete i byen.

## Referanser


## Eksterne lenker
*
Greverud skole

**Greverud skole** ligger på Oppegård i Nordre Follo kommune. Skolen er den eldste i kommunen som fremdeles er i drift. Greverudhallen ligger like ved skolen og blir disponert til kroppsøving.

## Historikk
Den eldste delen av skolen, Eika og Furua, stod ferdig i 1921. Siden er skolen blitt bygget på både i 1971, Grana, og 1986, tilbygget mellom Eika og Grana. Det siste tilskuddet til skolens bygninger er Almen som stod ferdig til Reform-97 (6-åringene inn i skolen).
Oppegård kommune ble skilt ut fra Nesodden som eget herred i 1915. I 1868 ble "Gamleskolen" bygget på Kolbotn. Hit gikk elevene fra Oppegård syd frem til 1910. Da stod det ferdig en skole på Øvre Sætrebråten. Siden det var stor bolignød i Kristiania etter første verdenskrig økte folketallet i Oppegård. Fra 1910 til 1920 økte folketallet fra 793 til 4043 innbyggere. De små skolene ble sprengt, og kommunen måtte bygge nytt, selv om det stod heller dårlig til med kommunens økonomi. Det skulle allikevel ta fem år fra vedtaket om bygging av ny skole til Greverud skole stod ferdig i 1921. Først i 1937 ble byggeregnskapet avsluttet, og endelig kostnader var da kr 653.973.

I juni 2015 vedtok Oppegård kommune at en brakkeløsning skulle stå klar til skolestart, etter skolen manglet "minst ett klasserom" for å få plass til alle elevene. Brakkene ble først tatt i bruk i januar 2016, og ble utvidet til to etasjer i juli 2016. Dette var i utgangspunktet et midlertidig tiltak fremtil en planlagt utvidelse skulle ta sted, men i desember 2019 ble dette, sammen med andre prosjekter i kommunen, utsatt på ubestemt tid.

## Referanser
Kolontár

**Kolontár** (tysk: *Kornthal im Buchenwald*) er en landsby i Veszprém fylke i Ungarn. Kolontár ligger i Ajka kommune og har et areal på 21,72 km².  Landsbyen har ca 800 innbyggere (2010).

## Historie
Stedet nevnes første gang i skriftlige kilder fra 1210. Kolontar ble ødelagt under mongolinvasjonen og gjenoppbygget av tyske innvandrere.

Kolontár ble rammet hardt av et giftutslipp da en dam tilhørende en aluminiumsfabrikk ved Ajka brast 4. oktober 2010.  Innbyggerne i Kolontár ble evakuert etter at statsminister Viktor Orbán besøkte det ulykkesrammede området, da man fryktet at den allerede skadete dammen hadde blitt ytterligere svekket.

* *Se hovedartikkel: [[Giftutslippet i Ungarn 2010]]*

## Referanser

## Eksterne lenker
*
Kolbotn skole

**Kolbotn skole** ligger på Kolbotn i Nordre Follo kommune og er en av de eldste skolene i kommunen.

Det første bygget kom i 1922. Skolen har siden fått en paviljong i 1959, og da 6-åringene begynte i 1997 fikk de et eget tilbygg. I 2021 stod et nytt bygg ferdig.

## Referanser


## Eksterne lenker
*
Sofiemyråsen ressurssenter

**Sofiemyråsen skole** ligger på Sofiemyr i Nordre Follo kommune og er en skole for barn og unge med omfattende lærevansker og funksjonshemminger.
Østli skole

**Østli skole** er en barneskole som ligger på Myrvoll i Nordre Follo kommune.
Skolen er delt inn i 4 aldersblandede arbeidslag.
De har som mål å gjennomføre aldersblanding i ca. 20% av årstimene på småskolen og 30% av årstimene på mellomtrinnet.

## Referanser
Vassbonn skole

**Vassbonn skole** er en barneskole som  ligger i Nordre Follo kommune i Akershus.

Skolen er en av de største skolene i kommunen. Den er plassert midt mellom Kolbotn sentrum, Mastemyr og Gjersjøen.
Naturområdene Kantoråsen, Kolbotnvannet, Gjersjøen, Gjersjøelva og Hvervenbukta brukes aktivt til undervisning og turer.

## Rektorer
* Ellen Aas (2020-)
* Aase Sofie Lilletvedt (-2020)

## Kilder
*www.vassbonn.gs om Vassbonn skole
Deutscher Jugendliteraturpreis

**Deutscher Jugendliteraturpreis** («Tysk pris for litteratur for unge»), fram til 1981 kalt **Deutscher Jugendbuchpreis**, er en tysk litteraturpris for fremragende barne- og ungdomslitteratur. Den ble opprettet i Vest-Tyskland i 1956 av det som i dag er barne-, familie- og helsedepartementet (*Bundesministerium für Jugend, Familie, und Gesundheit*). Prisen omfatter tyskspråklige bøker, også oversatte, og kan gis til både forfattere og illustratører. Fra og med 1967 er blir utmerkelsen utdelt innen de fire kategoriene barnebok, ungdomsbok, bildebok og faktabok, med vanligvis fem nominerte bøker i hver kategori. Det har også blitt utdelt spesialpriser for hele forfatterskap og for illustrasjonsinnsats i flere bøker. Siden begynnelsen har over 2&nbsp;500 bøker fått oppmerksomhet gjennom prisen og arrangementet, enten som utvalgte, nominerte eller prisvinnende. *Deutscher Jugendliteraturpreis* er den eneste litteraturprisen som blir betalt av den tyske staten.

## Norske prisvinnere
* 1979: Tormod Haugen: *Die Nachtvögel* (*Nattfuglene*, barnebok)
* 1988: Marit Kaldhol: *Abschied von Rune* (*Farvel, Rune*, bildebok illustrert av Wenche Øyen) 
* 1994: Jostein Gaarder: *Sofies Welt* (*[[Sofies verden]]*, ungdomsbok)
* 1996: Bjørn Sortland: *Rot, Blau und ein bißchen Gelb* (*Rødt, blått og litt gult*, faktabok illustrert av Lars Elling)
* 2007: Jon Fosse: *Schwester* (*Søster*, barnebok illustrert av Aljoscha Blau)
* 2010: Stian Hole: *Garmans Sommer* (*Garmanns sommer*, bildebok)
* 2018: Øyvind Torseter: *Der siebente Bruder oder Das Herz im Marmeladenglas* (*Mulegutten*, tekst og illustrasjoner).
* 2021: Marianne Kaurin: *Irgendwo ist immer Süden* (*Syden*, barneroman)

## Referanser


## Eksterne lenker
*
Ola og Pelle

"**Ola og Pelle**" var en norsk tegneserie, tegnet av Bjarne Restan, som gikk i magasinet Ukens Journal fra nr 17 i 1929 og til nr 34 i 1929. "Ola og Pelle" er en humoristisk serie og handler om to skandinaviske sjømenns opplevelser i den store verden. Ola er en lav og rund nordmann som alltid ønsker å spise, mens Pelle er en høy og tynn svenske. Med båten "Nordstjernen" reiser de jorda rundt. De støter på kinesiske sjørøvere, tigere i jungelen, innfødte stammer i Afrika og isbjørner på polisen.
Aljoscha Blau

**Aljoscha Blau** (født 1972 i Leningrad i Sovjetunionen) er en tysk-russisk billedkunstner og bildebokillustratør.

Aljoscha Blau gikk på kunstskole som barn. I 1990 kom han til Tyskland der han studerte barnebokillustrasjon og grafikk ved  * Fachhochschule für Grafik* i Hamburg. Blau har mottatt flere priser for illustrasjonene sine, blant annet Deutscher Jugendliteraturpreis som han og Jon Fosse fikk i 2007 for barneboka *Søster*.

Blau bor med familien sin i Berlin.

## Referanser
Eiliv Jørgen Thorheim

**Eiliv Jørgen Thorheim** (født 8. juni 1924, død 8. mai 2012) var en norsk oberstløytnant i Luftforsvaret. Han er særlig kjent for sitt arbeid med krigsgraver i Norge og i utlandet.

Thorheim gikk inn i det norske forsvaret under andre verdenskrig. Han tjenestegjorde fra 1944 i Luftforsvaret. Thorheim tok utdannelse til offiser i Storbritannia og USA. I sin tjeneste i Forsvaret var Thorheim blant annet FN-observatør i Midtøsten. Thorheim var i Luftforsvaret til 1984. Etter at han sluttet i Forsvaret drev Thorheim Krigsgravtjenesten i Kirke-, utdannings- og forskningsdepartementet og hadde der ansvar for å ivareta utenlandske krigsgraver og minnesmerker over falne i Norge.

I 2010 ble Thorheim utnevnt til ridder av 1. klasse av Den Kongelige Norske Fortjenstorden «for fortjenstfullt virke for krigsgravtjenesten i utlandet». Han har også mottatt Deltagermedaljen, Forsvarsmedaljen med laurbærgren og Forsvarsmedaljen med tre stjerner. I 2000 ble Thorheim tildelt den russiske Vennskapsordenen for sin innsats for å skjøtte russiske krigsgraver i Norge og i 2010 ble han tildelt Jubileumsmedaljen i anledning 65-året for seieren i Den store fedrelandskrigen 1941–1945 av president Dmitrij Medvedev under hans statsbesøk i Norge. For arbeidet med å ivareta britiske krigsgraver ble han i 2006 utnevnt til medlem av Den britiske imperieordenen.

Han døde den 8. mai 2012 og ble bisatt fra Alfaset gravlunds kapell den 15. mai 2012. Representanter for bl.a. Krigsgravtjenesten og det britiske og russiske forsvaret var til stede. Hans urne skal settes ned i hjembygden på Sunnmøre.
      
## Utgivelser
* *NIKE-bataljonen: de første 25 årene*, Oslo: Luftforsvaret , 1985

## Referanser
Kiwa hirsuta

***Kiwa hirsuta*** er en art i gruppen tifotkrepser.
Den ble oppdaget i 2005 sør for Påskeøya i Stillehavet, hvor den lever på 2200 meters dyp.
Den blir ca. 15&nbsp;cm lang.

*Kiwa hirsuta* er den eneste arten i slekten *Kiwa*, familien Kiwidae og overfamilien Kiwaoidea.

## Eksterne lenker
*
Angra Mainyu

**Angra Mainyu** (Aŋra Mainyu) eller **Aŋra Mainiuu** er det avestiske navnet på Zoroastrismens hypostase som representerer ødeleggelsens onde ånd. I denne religionens dualisme er han anfører av helvetes makter, og han er fruktbarhetens og livets fiende. Han står i et motsetningsforhold til den hellige ånd (*Spənta Mainyu*) og dermed også til den høyeste Gud. Det middelpersiske navnet er **Ahriman**.

I ''Den eldre Avesta'' omtales Angra Mainyu i en av Gāthāsangene, som den zoroastriske tro tilskriver Zarathustra selv. I den yngre Avesta omtales Angra Mainyu flere ganger, deriblant i Vendidad. I zurvanismen (4. århundre e.Kr.) ble dilemmaet ved hans eksistens i en guddommelig plan, forklart som resultatet av den frie vilje. I Pahlavilitteraturen (ca 300 f.Kr. – 1100-tallet e.Kr.) er han under navnet **Ahriman** omtalt som en ond, utadrettet ånd. Ahriman var også sentral innenfor manikeismen. I moderne tid er forestillinger om Ahriman blant annet å finne innenfor antroposofien.
Skihopping og kombinert i SUS

Etter at Sovjetunionen gikk i oppløsning i desember 1991, fullførte de fleste av de tidligere sovjetrepublikkene sine idrettssesonger under banneret til **[[Samveldet av uavhengige stater]] (SUS)**. Vinteren 1992 deltok tidligere sovjetiske skihoppere for SUS i Hoppuka, verdenscupen, OL i Albertville og VM i skiflyging i Harrachov. Tidligere sovjetiske kombinertløpere deltok for SUS i verdenscupen og OL.

SUS-hoppernes beste resultater kom i OL, der Mikhail Jesin ble nummer 10 i storbakken og nummer 11 i normalbakken. SUS' lag ble nummer 11 av 14 lag i lagkonkurransen.

Den beste av de tidligere sovjetiske kombinertløperne var Allar Levandi, men han var fra Estland, som ikke sluttet seg til SUS. Den beste kombinertløperen som representerte SUS var Andrej Dundukov, som ble nummer 11 individuelt i OL og nummer 26 i verdenscupen. SUS' lag ble sist av de 11 lagene som deltok i lagkonkurransen i OL.

Fra og med sesongen 1992/93 konkurrerte alle de tidligere sovjetiske idrettsutøverne for sine respektive, uavhengige land.

## Se også
*Skihopping i Sovjetunionen
*Skihopping i Estland
*Skihopping i Kasakhstan
*Skihopping i Russland

## Kilder
*Jens Jahn, Egon Theiner: *Enzyklopädie des Skispringens*. AGON Sportverlag, Kassel 2004. ISBN 3-89784-099-5, flere sider
*FIS: Verdenscupen i kombinert 1991/92 (besøkt 8. oktober 2010)
*Sports Reference: Nordic Combined at the 1992 Albertville Winter Games: Men's Individual  (besøkt 8. oktober 2010)
*Sports Reference: Nordic Combined at the 1992 Albertville Winter Games: Men's Team  (besøkt 8. oktober 2010)
Sam Hill

**Samuel Hill** (født 21. juli 1985) er en australsk profesjonell terrengsyklist innen grenen  utfor. Han er verdensmester i utfor 2006, 2007 og 2010. Han vant verdenscupen i utfor i 2007 og 2009Han ble to ganger UCI World Downhill Champion i årene 2006-2007 for sykkelprodusenten Iron Horse sitt racing team. 
Han vant verdensmesterskapet i 2010 i Mont Saint Anne for laget Monster Energy Specialized med en sykkel av typen Specialized Demo 8 II.
 
## Tidlig karriere
Hill started sin internasjonale karriere i 2001, ved delta på løp og reiser til Canada og USA. 
Han kom på tredjeplass dowhilleventen under VM i terrengsykling i Vail samme år, i klassen for juniorer under 19 år. 

## Kjørestil
Sam Hill er kjent for å sine evner til å sykle fort i bratte, tekniske bakker, i motsetning til løper som er flatere og krever mer pedaltråkking. Han har vunnet løp i verdens bratteste og mest krevende løype i World Cup-en, Schladming i Østerrike. Hills kanskje mest kjente løp, var løpet han gjennomførte i Champery, Sveits, i 2007. 

## Meritter
*  Australsk mester i utfor (2004).

## Referanser

## Eksterne lenker
*
Niels Stockfleth Darre

**Niels Stockfleth Darre** (født 13. februar 1765, død 9. oktober 1809) var en norsk offiser.
Darre var sønn av generalmajor Michael Darre, og født i Fåberg.

Da han var 15 år gammel kom han inn på den militære matematiske skolen i Christiania. Han avsluttet studiene og ble dekorert med «Medallie for ualmindelig Duelighed og Flid» i 1783. Han ble umiddelbart beordret som sekondløytnant til 3. sønnenfjeldske (senere opplandske) dragonregiment. I 1784 ble han beordret til København til veterinær- og rideskolen. Han hadde talent for kartografi og karttegning og ble under oppholdet kjent med bl.a. statsministeren, general Heinrich Wilhelm von Huth og den senere rentekammerpresidenten C.D.F. Reventlow. Bekjentskapet førte til at da han kom hjem til Norge i 1787 ble han ansatt ved den militære oppmålingstjenesten. Da denne enheten senere ble slått sammen med den sivile oppmålingstjeneste, ledet Niels Stockfleth Darre dette kontoret.

I 1789 ble han forfremmet til premierløytnant og i 1799 til rittmester ved opplandske dragonregiment. I 1795 giftet han seg med Elen Askim, en bondedatter fra Østre Toten. Ved krigsutbruddet i 1807 ble han beordret som førsteadjutant hos den kommandrende generalen for sønnenfjeldske Norge, prins Christian August av Augustenborg. Prinsen selv uttalte at en av de viktigste grunnene til at felttoget i 1808 ble en suksess, for en stor del måtte tilskrives Darres «utmerkede konduite». Han tolket generalens befalinger og sørget for at disse ble satt ut i livet. Kong Frederik VI anerkjente denne innsatsen ved å utnevne ham til major og overkvartermester i generalstaben. Da Darre året etter var med i en politisk delegasjon til København, ble han dekorert av kongen personlig med Ridderkorset med ordene: «De har fortjent det».

Det daglige samliv i felten gjorde at prinsen ble svært avhengig av sin adjutant, og fra å være bare en våpenbror utviklet det seg et dypt vennskap mellom disse to. Det sies Darre kanskje var den eneste som var fullt innviet i prins Christian Augusts planer og tanker i det skjebnesvangre året 1809.

Kort etter å ha vendt tilbake fra svenskegrensen der han den 14. september 1809 avsluttet forhandlingene om konvensjonen ved Magnor med den svenske utsendte baron C. H. Anckarsvärd, ble han angrepet av nervefeber. Darre døde på sin egen Kraby gård i Toten. Han etterlot seg sin kone Elen og fem døtre.

## Se også
*Darre

## Referanser


## Eksterne lenker
* 
* Darre hos SNL
*
Mosoni-Duna

**Mosoni-Duna** («Lille Donau», tysk: *Moson-Donau*) er en sidegren til Donau i Ungarn. 

## Elvens løp
Mosoni-Donau begynner øst for Rajka og flyter i meandere til Győr, hvor den får tilførsel fra elven Rába. Mosoni-Duna munner ut i Donau nordøst for Győr ved Vének. Mellom elveløpet og Donau ligger elveøya Szigetköz.

## Navnet Mosoni-Duna
Navnet Mosoni-Duna henspiller på byen Mosonmagyaróvár i fylket Győr-Moson-Sopron, som ligger på elvens høyre side.

## Referanser


## Eksterne lenker
*
Livet er herlig (Kirsti Sparboe-album)

***Livet er herlig*** er et musikkalbum med Kirsti Sparboe, utgitt på etiketten Triola i 1968. Albumet lå 6 uker på VG-lista og endte med 6.-plass som beste plassering.

## Sporliste

# «Livet er herlig»
# «Gå omkring i solen»
# «Edelweiss»
# «Gi meg fri»
# «Var det du»
# «Dukkemann»
# «Du er alt»
# «Det blir ingen sommer»
# «Vær barmhjertig»
# «Lørdagstripp»
# «Mamma»
# «Hjem»

## Eksterne lenker
*
Greg Minnaar

**Greg Minnaar** (født 13. november 1981 i Pietermaritzburg) er en sørafrikansk, profesjonell terrengsyklist innen grenen utfor. Han er verdensmester i utfor 2003 og vant verdenscupen i utfor i 2001, 2005 og 2008.

## Meritter
* 1.-plass nasjonalt mesterskap i utfor 2008 i Sør-Afrika. 
* 1.-plass verdensmesterskap 2003 utfor
* 1.-plass sammenlagt UCI verdenscup 2001, 2005, 2008

## Referanser

## Eksterne lenker
* 
*
Det ingriske opprøret

**Det ingermanske opprøret** (1918&ndash;1920) var et forsøk på å løsrive Ingermanland fra Sovjet-Russland. Opprøret ble ledet av en ingermansk gerilja som hadde bygd seg opp ved finsk hjelp. Krigen ble hovedsakelig ført på det karelske nes, og endte med et ingermansk-finsk nederlag, og Sovjet-Russland gjenerobret området. Under fredssamtalene i Tartu finske og ingermanske utsendinger å forhandle frem kulturell autonomi, men mislyktes i disse forsøkene. Som et resultat av krigen flyktet mellom 7000 og 8000 mennesker fra Ingermanland til Finland. Noen av disse flyttet tilbake til Ingermanland etter noen år.
Steve Peat

**Steve Peat** (født 17. juni 1974 i Chapeltown, South Yorkshire) er en 
britisk profesjonell terrengsyklist innen grenen utfor. 

## Meritter
* 1.-plass verdensmesterskap i utfor 2006, 2007 og 2010
* 2.-plass verdensmesterskap i utfor 2000, 2001, 2002 og 2008
* 1.-plass sammenlagt verdenscupen i utfor 2002, 2004 og 2006
*  Europamesterskap 2004 
*  Britisk mester i utfor (2003, 2005, 2008).

## Referanser

## Eksterne lenker
* 
*
Stein Haugom Olsen

**Stein Haugom Olsen** (født 1946) er en norsk litteraturviter. I 2010 ble han dekan ved Avdeling for økonomi, språk og samfunnsfag ved Høgskolen i Østfold.

Olsen ble bachelor i litteratur i 1974 ved University of Oxford. Han tok doktorgraden i 1978 ved Universitetet i Bergen med avhandlingen *The structure of literary understanding*. Han var ansatt ved Universitetet i Oslo 1985—1997 som leder av Institutt for britiske og amerikanske studier. Olsen ble i 1997 tilsatt som professor ved Institutt for filosofi ved Lingnan University i Hongkong. 1. august 2007 ble han tilsatt som leder ved Institutt for lingvistiske, litterære og estetiske studier ved UiB.

## Bibliografi (utvalg)
 
* *The Structure of Literary Understanding* (1978, 2. utg. 1985) ISBN 0-521-21731-8
* *The End of Literary Theory* (1987, 2. utg. 1990) ISBN 0-521-33326-1
* *Truth, Fiction, and Literature. A Philosophical Perspective* (1994, 3. utg. 2002; medforfatter.) ISBN 0-19-824082-1
* *Self-Fashioning and Metamorphosis in Early Modern English Literature* (2003; medredaktør.), ISBN 82-7099-386-7
* *Aesthetics and the Philosophy of Art. The Analytic Tradition. An Anthology* (2003; medredaktør.), ISBN 1-4051-0582-8
* *From Text to Literature. New Analytic and Pragmatic Approaches* (2005; medredaktør.). ISBN 978-1-4039-9332-8

## Referanser
Parallell

**Parallell** kan referere til:

* Parallell (geometri)
** Parallellaksiomet
* Parallellkobling, innen elektronikk
* Parallelle dimensjoner, innen kosmologi
* Parallellprogrammering, innen databehandling
* Parallellprosessering, innen databehandling
* Parallellport, innen databehandling
* Parallellpublisering, innen dokumentasjon
* Parallelltoneart, innen musikk
* Analogi (biologi), parallell evolusjon